Държавен вестник, бр. 46, 2022 г., стр. 21

БРОЙ  46	
Д Ъ Р Ж А В Е Н  В Е С Т Н И К 	
СТР.  21  
Раздел II
Подготовка и изпълнение на планове на 
действие. Преки коригиращи действия
Чл. 36. Въз основа на резултатите от про­
цедурите по чл. 2, ал. 1, т. 1 и 4 администра­
циите, управляващи пътя, изготвят планове за 
изпълнение на преки коригиращи действия, 
чиято ефективност подлежи на оценка не 
по-късно от две години считано от датата на 
изпълнението им.
Чл. 37. (1) Въз основа на констатациите от 
цялостната оценка на безопасността на пътната 
мрежа по чл. 3, ал. 1 и от инспекциите по 
чл. 27, ал. 1, както и при необходимост, адми­
нистрациите, управляващи пътя, предприемат 
преки коригиращи действия, осигуряващи 
безопасност на движението по пътищата.
(2) Преките коригиращи действия са насо­
чени приоритетно към пътни участъци, които 
предоставят възможност за прилагане на мерки 
за повишаване на безопасността и икономии 
от свързаните с произшествия разходи.
(3) Подготовката на изпълнението на пре­
ки коригиращи действия се осъществява от 
администрацията, управляваща пътя, чрез 
изработване на план за тяхното изпълнение, 
който се утвърждава ежегодно до края на 
ноември на предходната година.
(4) Администрацията, управляваща пътя, 
може да актуализира плана по ал. 3 на всеки 
шест месеца.
(5) В плана по ал. 3 се извършва приори­
тизиране на пътните участъци, като всеки от 
тях се преценява спрямо броя на пътнотранс­
портни произшествия, последствията от тях, 
интензивност на движение и клас на пътя.
(6) Изпълнението на мерките в плана по 
ал. 3 се осъществява в срок, съобразен с ха­
рактера им, но не по-късно от три години от 
тяхното утвърждаване.
(7) Планът по ал. 3 се предоставя на Дър­
жавна агенция „Безопасност на движението по 
пътищата“ за проследяване изпълнението му. 
(8) Администрациите, управляващи пътя, 
изпращат на Държавна агенция „Безопасност 
на движението по пътищата“ информация за 
приключилите действия по ал. 1 в срок до 
един месец от изпълнението им.
Г л а в а  ч е т в ъ р т а
ОДИТОР ПО ПЪТНА БЕЗОПАСНОСТ
Раздел I
Условия и ред за придобиване на професио­
нална квалификация „одитор по пътна без­
опасност“ и за преминаване на периодични 
курсове за допълнително обучение
Чл. 38. (1) Обучение за придобиване на 
професионална квалификация „одитор по 
пътна безопасност“ се извършва от висши 
училища, акредитирани по реда на Закона за 
висшето образование и провеждащи обучение 
по специалност „Транспортно строителство“ 
или еквивалентна на нея. 
(2) Програмата за обучение за придобиване 
на професионална квалификация „одитор по 
пътна безопасност“ се разработва от висшето 
училище по ал. 1 и се утвърждава от предсе­
дателя на Държавна агенция „Безопасност на 
движението по пътищата“ след съгласуване с 
министъра на образованието и науката.
(3) В програмата по ал. 2 се включват най-
малко следните теми:
1. процедури за управление на безопасност­
та на пътната инфраструктура и приложима 
нормативна уредба;
2. влияние на пътната инфраструктура върху 
безопасността на движението, включително 
характеристики, свързани с уязвимите участ-
ници в движението на пътя и инфраструкту­
рата за тях;
3. практическо прилагане на процедурите 
за управление на безопасността на пътната 
инфраструктура.
Чл. 39. Сертификатът за професионална 
квалификация „одитор по пътна безопасност“ 
съдържа:
1. наименование на висшето училище, 
което го издава;
2. трите имена и единен граждански номер 
на лицето, на което се издава;
3. снимка на лицето, на което се издава;
4. предмет на сертификата;
5. основание за издаване на сертификата 
(номер на изпитния протокол и дата);
6. дата на издаване;
7. регистрационен номер;
8. приложение към сертификата, с посочено 
съдържание на учебната програма;
9. подпис и печат на висшето училище.
Чл. 40. (1) Професионалната компетент­
ност на лицата, придобили професионална 
квалификация „одитор по пътна безопасност“, 
се поддържа чрез курсове за допълнително 
обучение, провеждани на всеки пет години. 
След преминаването на тези курсове одиторът 
по пътна безопасност получава удостоверение 
от висшите училища по чл. 38, ал. 1, което 
става неразделна част от сертификата по 
чл. 39. В удостоверението се посочва програ­
мата по ал. 2.
(2) Програмата на курса за допълнително 
обучение се предлага от ръководителя на 
съответното висше училище и се утвърждава 
от председателя на Държавна агенция „Без­
опасност на движението по пътищата“ след 
съгласуване с министъра на образованието 
и науката.
(3) Висшите училища по чл. 38, ал. 1 из­
пращат на председателя на Държавна агенция 
„Безопасност на движението по пътищата“ 
в едномесечен срок от завършване на кур­
са актуализирани списъци на преминалите